b'\n_START_ARTICLE_\nWinstrup Olesen\n_START_PARAGRAPH_\nWinstrup Olesen (7. april 1907 \xe2\x80\x93 30. juni 2000) var en dansk violinist, saxofonist, musikunderviser og kapelmester. Han var oprindelig uddannet journalist, inden han begyndte en uddannelse p\xc3\xa5 musikkonservatoriet, hvor han senere underviste i 26 \xc3\xa5r. Hans efterf\xc3\xb8lger blev Aage Voss der spillede soloklarinet i Radiounderholdningsorkestret. Fra 1932 til 1936 var Winstrup Olesen medlem af Erik Tuxens orkester og optr\xc3\xa5dte en overgang tillige i Leo Mathisens orkester. I 1959 rejste han til USA, hvor han dannede sit eget orkester i Hollywood og blev senere musikchef hos Universal Studios.'